b'\n_START_ARTICLE_\nPambansang Pamantasang Chiao Tung\n_START_PARAGRAPH_\nAng Pambansang Pamantasang Chiao Tung (Ingles: National Chiao Tung University,\xc2\xa0NCTU) ay isa sa mga nangungunang pampublikong unibersidad sa pananaliksik sa Taiwan na matatagpuan sa lungsod ng\xc2\xa0Hsinchu. Ang NCTU ay itinatag sa Xujiahui, Shanghai bilang Pampublikong Paaralang Nanyang (Ingles: Nanyang Public School, \xe5\x8d\x97\xe6\xb4\x8b\xe5\x85\xac\xe5\xad\xb8) ni\xc2\xa0Sheng Xuanhuai noong 1896. Pagkatapos ng Digmaang Sibil ng mga Tsino, ang NCTU ay muling itinatag sa Hsinchu sa pamamagitan ng mga dating guro at estudyante ng\xc2\xa0Pamantasang Chiao Tung sa Shanghai\xc2\xa0noong 1958. Ang Unibersidad ay itinuturing na isa sa mga selektibong mga paaralan sa Taiwan. Humigit-kumulang sa 65% ng mga CEO\xc2\xa0sa mga kumpanyang\xc2\xa0high-tech sa Hsinchu Science Park ay mula sa NCTU. Mula 2006 hanggang 2010, merong 336 patente ang iginawad, at ang paglilipat ng teknolohiya ay nagkakahalaga ng higit sa US$13 milyon, na siyang nangunguna sa anumang unibersidad sa Taiwan.'